**Učebné materiály počas dištančnej výučby (pandémia COVID 19)**

**Škola:** Základná škola s materskou školou Pavla Emanuela Dobšinského Teplý Vrch

**Termín:** 3. týždeň decembrový (14. 12. - 18. 12. 2020)

**Predmet:** Anglický jazyk

**Vyučujúci:** Mgr. Anastázia Vašeková

**Trieda:** 9. ročník

**1. úloha** – Odpíšte si text ( Conditional Sentences – Podmienkové vety) do zošita a naučte sa ho naspamäť. Text sa naučte, odfoťte a pošlite mi ho do piatku (18. 12. 2020) na súkromný účet Messenger, ale najlepšie na mail (anastaziavasekova@gmail.com).

**2. úloha** – Vyriešte nasledovné úlohy v pracovnom zošite:

23/3, 4

Vyriešené úlohy odfoťte a pošlite mi ich!

**3. úloha** – Vyriešte nasledovné úlohy v pracovnom zošite:

Lekcia 2B/1, 2, 3

Vyriešené úlohy odfoťte a pošlite mi ich!

**Conditional Sentences – Podmienkové vety**

Podmienkové vety = vedľajšie podmienkové vety sú také vety, ktoré v sebe nosia podmienku, ktorá musí byť splnená, aby sa dej hlavnej vety mohol odohrať. Mieru podmienky vyjadrujú nasledovné spojky:

KEĎ (if)

AK (if)

KEBY (if)

KIEŽBY/KEBY (if)

*Vedľajšie podmienkové vety majú dve časti:*

1. If-clause = if-ová veta = vedľajšia veta = obsahuje podmienku

2. main-clause = hlavná veta = uvádza výsledok

If I have enough time, I go swimming.

 **if-clause main-clause**

V angličtine rozlišujeme štvoraké podmienkové vety:

podmienková veta 0 – Zero Conditional

podmienková veta 1 – First Conditional

podmienková veta 2 – Second Conditional

podmienková veta 3 – Third Conditional

**Podmienková veta 0 – Nultý kondicionál – Zero Conditional**

Nultý kondicionál (Podmienková veta 0, Zero Conditional) používame vtedy, keď hovoríme o **zvykoch**, **zákonoch prírody**, či **všeobecných (stálych) pravdách**. Nultý kondicionál vyjadruje také deje, ktoré sú v prítomnosti pravdivé, ak dochádza k splneniu podmienky.

Keď mám dosť času, chodím plávať. - → Čo robím, keď je splnená podmienka “mať dosť času”? – chodím plávať ⇒ je to teda všeobecná pravda o prítomnosti.

Keď som smädný, napijem sa. - → Čo robím, keď je splnená podmienka “byť smädný”? – idem sa napiť ⇒ je to teda všeobecný fakt v prítomnosti, ktorý nastane, ak na mňa dôjde smäd.

Pri nultom kondicionáli aj if-ová veta aj hlavná veta obsahujú rovnaký čas – Jednoduchý prítomný čas:

If I have enough time, I go swimming. (jednoduchý prítomný čas – have/ jednoduchý prítomný čas - go swimming)

If I am thirsty, I have a drink. (jednoduchý prítomný čas – am/jednoduchý prítomný čas – have)

1. Keď sú bábätká hladné, plačú.

1. If babies are hungry, they cry.

2. Keď sa dotkneš ohňa, popáliš sa.

2. If you touch fire, you get burned./You get burned, if you touch fire.

3. Keď sa hady boja, hryzú.

3. Snakes bite if they are scared.

4. Keď dáš ľad na slnko, roztopí sa.

4. If you put ice in the sun, it melts.

5. Keď zavolám svojho psa, príde.

5. If I call my dog, he comes.

6. Keď nemám nasadené okuliare, nevidím.

6. If I don´t wear my glasses, I can´t see.

7. Keď som šťastný, usmievam sa.

7. If I am happy, I smile.

8. Keď športujem, cítim sa zrelaxovaný.

8. If I do sport, I feel relaxed.

9. Keď prší, zmokneš.

9. If it rains, you get wet.

10. Keď zmiešaš červenú s modrou, dostaneš fialovú.

10. If you mix red and blue, you get purple.

|  |  |  |  |
| --- | --- | --- | --- |
| **Názov kondicionálu** | **Spojka** | **Vedľajšia veta – If-clause** | **Hlavná veta** **Main clause** |
| Podmienková veta 0 – Zero Conditional | IF = KEĎ | JEDNODUCHÝ PRÍTOMNÝ ČAS | JEDNODUCHÝ PRÍTOMNÝ ČAS |
| Podmienková veta 1 – First Conditional |  |  |  |
| Podmienková veta 2 – Second Conditional |  |  |  |
| Podmienková veta 3 – Third Conditional |  |  |  |

Tabuľku budeme postupne dopĺňať.